เดือนมกราคมมาประจำเดือนวันที่ 18-24 เดือนกุมภาวันที่ 12 มีเพศสัมพันธ์ แบบไม่สมยอม ฝ่ายชายพยามจะเอาเข้าอะค่ะ (ไม่ได้ใส่ถุงยาง)ส่วนหนูดิ้น จนเข้าได้แค่ส่วนปลายหัวอวัยวะเพศ จากนั้นก็เลิกทำ พบว่าที่นอนมีคราบน้ำเยอะพอสมควร ไม่มั่นใจว่าน้ำอะไรของใคร เพราะฝ่ายชายบอก ไม่มั่นใจเหมือนกัน เพราะฝ่ายชายบอกตื่นเต้น เเล้วหนูดิ้นเลยไม่รุ้ว่าน้ำออกตอนไหน วันต่อมากินยาคุมฉุกเฉินวันที่13ภายใน 24 ชม. จากวันนั้นผ่านมา 4 วัน มีเลือดออกคล้ายประจำเดือน 4-5 วันวันที่ 17-21 ผ่านมาหนึ่งอาทิตย์มีอาการเจ็บช่วงบริเวณหัวนม จนถึงวันนี้ยังไม่หาย แล้วประจำเดือนก็ยังไม่มาเลยค่ะ ปกติต้องมาวันที่18. แบบนี้มีโอกาสท้องไหมค่ะ
สวัสดีค่ะ การมีเพศสัมพันธ์โดยที่ไม่ได้ใส่ถุงยางอนามัยนั้น มีโอกาสที่จะทำให้เกิดการตั้งครรภ์ได้ กรณีนี้จึงมีข้อบ่งชี้การใช้ยาคุมฉุกเฉินโดยหลังการใช้ยาคุมฉุกเฉิน ซึ่งเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ ภายใน 72 ชั่วโมงนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ประจำเดือนที่คลาดเคลื่อนไปจากยานั้น ไม่ควรคลาดเคลื่อนไปเกิน 7 วันจากที่ควรจะเป็น หรือไม่เกิน 35 วันจากครั้งก่อน ถ้ามาช้ากว่านี้แล้ว ควรจะยืนยันการตั้งครรภ์ค่ะ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ